**Zmena predsedu Správnej rady OZ EUS**

Vážení priatelia, členovia a funkcionári občianskeho združenia Europa Uomo Slovensko,

dovoľujem si Vám oznámiť, že dňom 28.februára 2022 ukončím výkon funkcie predsedu občianskeho združenia (OZ) Europa Uomo Slovensko, ktorú zastávam od 22.marca 2019 na základe výsledku hlasovania na Valnom zhromaždení nášho občianskeho združenia. Funkciu som prijal s úmyslom osobne prispieť k aktivitám občianskeho združenia v súlade s jeho Stanovami a cieľmi a snažil som sa ju vykonávať tak ako som to v danom období najlepšie vedel.

Zároveň si dovoľujem oznámiť, že poverenie viesť Správnu radu OZ, v období od 1.marca 2022 až do konania riadneho Valného zhromaždenia, prijal po konzultáciách doterajší člen Správnej rady OZ a dlhodobý funkcionár OZ, pán profesor **Josef Blažek.**

Touto cestou tiež ďakujem všetkým funkcionárom a členom OZ Europa Uomo Slovensko, ktorí prispeli k realizácii cieľov jeho činnosti v komplikovanom období, ovplyvnenom rozsahom limitujúcich protipandemických opatrení.

S pozdravom

**Peter Gál**

Predseda Správnej rady OZ EUS (22.03.2019 – 28.02.2022)